**UTORAK, 21.4.2020.**

Dobro jutro, dobar dan!

Zadaci su tu!

**HRVATSKI JEZIK**

Zemljica naša sutra slavi rođendan! Pokažimo brigu za nju. Za početak riješite kviz o vrstama riječi:

[**Dan planeta Zemlje – vrste riječi**](https://forms.gle/9jgFasTYg1Lx99Ba8?fbclid=IwAR3E_uF0BfGR3OJq57ncByZ_sJe31EU9gMpHDFNQNn-i9wqASeMAwVw9nsU)

Razmislite o rečenici:

Važno je Zemlju čuti i kad se ne ljuti.

U obliku natuknica svoje misli zapišite u bilježnicu. Pročitajte pjesmu ***Slušaj***(čitanka, 179. str.) više puta.

U bilježnicu zapišite naslov, ime spisateljice te napišite odgovore na prvih šest pitanja.

Nabrojite što više pjesama koje pjeva Zemlja, primjerice vjetrovitu pjesmu, cvrkutavu pjesmu…

Riješite zadatke u radnoj bilježnici na 126. str.

Napravite u bilježnicu veliku sličicu stripa. U sredinu stavite naš planet Zemlju (možete je nacrtati, iskopirati, zalijepiti fotografiju…) Oko nje u oblačiće napišite što ona govori, na što se žali, što poručuje. Pišite penkalom ili flomasterom. Pazite na pravopis! Budite uredni!

Uradak fotografirajte i pošaljite u razrednu grupu.

**PRIRODA I DRUŠTVO**

Ponovit ćemo što smo naučili o travnjaku. Riješite preostale zadatke na 62. i 63. str. u radnoj bilježnici. Zaigrajte kvizove:

[Travnjak - kviz](https://wordwall.net/hr/resource/895103/travnjak)

[Travnjak – biljke i životinje](https://wordwall.net/hr/resource/1438325/travnjak)

Sami izaberite na koji ćete način napraviti ovaj mali projekt: u obliku umne mape, plakata, power point prezentacije, crteža ili kombinacije nečega od navedenog.

Rad treba sadržavati zadane podatke, to će se vrednovati bodovima.

**TEMA: Travnjak mog zavičaja (**naslov -1 bod**)**

* Nabroji, napiši **pet** biljaka koje se nalaze na travnjaku u tvom zavičaju.

(1 bod)

* Biljke prikaži crtežom ili fotografijom.

(Najviše 5 bodova, koliko biljaka toliko bodova).

* Napišite o svakoj biljci neku zanimljivost te kako i zašto ih ljudi koriste.

(Svaki primjer nosi jedan bod = 5 bodova).

* Nabroji, napiši **pet** životinja koje se nalaze na travnjaku.

(1bod)

* Životinje prikaži crtežom ili fotografijom.

(Najviše 5 bodova, svaka životinja = 1 bod).

* O svakoj životinji napiši neku zanimljivost te kako doprinosi životu na travnjaku.

( Svaki primjer nosi 1 bod, najviše 5 bodova).

Držite li se uputa, možete skupiti maksimalan broj bodova, a to je 23.

Uradak fotografirajte i pošaljite mi fotografiju u pojedinačnoj poruci.

**MATEMATIKA**

Pohvaljujem vas što ste dijelili skraćenim postupkom. Danas ćemo na isti način dijeliti peteroznamenkasti broj jednoznamenkastim.

U udžbeniku na 112. str. najprije riješite zadatke koji su uvijek tu kad treba ponavljati (ZNAM).

Onaj tko nije u potpunosti svladao skraćeni postupak dijeljenja, neka i dalje računa na duži način.

Pročitaj 112. str. u udžbeniku. Prouči zadatak.

U bilježnicu zapiši:

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Pisano dijeljenje (63 792 : 4)**   * u četiri dana - 63 792 turista u NP Republike Hrvatske   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Koliko je turista posjetilo nacionalne parkove u jednom danu ako je svaki dan bilo jednako mnogo posjetitelja?   |  |  |  |  |  | | --- | --- | --- | --- | --- | | DT | T | S | D | J | | 1 | 5 | 9 | 4 | 8 |   : 4 =  KRAĆI NAČIN:   |  |  |  |  |  | | --- | --- | --- | --- | --- | | DT | T | S | D | J | | 6  - 4  2  - 2 | 3  3  0  3  -3 | 7  7  6  1  -1 | 9  9  6  3  -3 | 2  2  2  0 |   63792 : 4 = 15 948  23  37  19  32  0  U jednom je danu nacionalne parkove u Republici Hrvatskoj posjetilo 15 948 turista. |

Riješite 113. str. u udžbeniku. Kada riješite, pošaljite mi na pregled u pojedinačnoj poruci.

**U slobodno vrijeme, učinite vani nešto lijepo za našu Zemljicu!**

Pozdrav od učiteljice Pavice